《客从远方来六首 其二》
明代·黄淮

客从远方来，遗我五色线。文采拟云章，光华自相炫。

愧非补衮才，对此徒增羡。搔首一长吁，中心更踌躇。

置之筐箧间，复恐应时须。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。